CELEX: E2010P0006
Language: hu
Date: 2010-06-15 00:00:00
Title: A Reassur Aktiengesellschaft 2010. június 15-én benyújtott keresete az EFTA Felügyeleti Hatóság ellen (E-6/10. sz. ügy)

2.9.2010   
            
            
               HU
            
            
               Az Európai Unió Hivatalos Lapja
            
            
               C 237/19
            
         A Reassur Aktiengesellschaft 2010. június 15-én benyújtott keresete az EFTA Felügyeleti Hatóság ellen
   (E-6/10. sz. ügy)
   2010/C 237/03
   A Reassur Aktiengesellschaft – amelyet Ulrich Soltész és Philipp Melcher, a Reassur Aktiengesellschaft (Aeulestrasse 5, 9490 Vaduz, LIECHTENSTEIN) meghatalmazottai képviseltek – 2010. június 15-én keresettel fordult az EFTA-Bírósághoz az EFTA Felügyeleti Hatóság ellen.
   A Reassur Aktiengesellschaft a következőket kéri az EFTA-Bíróságtól:
   
               1.
            
            
               teljes egészében semmisítse meg az EFTA Felügyeleti Hatóság zárt biztosítótársaságok liechtensteini adótörvény szerinti adózásáról szóló, 2010. március 24-i 97/10/COL határozatát;
            
         
               2.
            
            
               semmisítse meg az EFTA Felügyeleti Hatóság zárt biztosítótársaságok liechtensteini adótörvény szerinti adózásáról szóló, 2010. március 24-i 97/10/COL határozatának 3. cikkét, legalábbis amennyiben az visszafizettetést rendel el a 2009. március 31-ét megelőző időszakra;
               valamint
            
         
               3.
            
            
               rendelje el, hogy az EFTA Felügyeleti Hatóság fedezze az eljárás költségeit.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A felperes a Schindler csoport zárt viszontbiztosítója, amely kizárólag a Schindler csoporthoz tartozó vállalatok bizonyos típusú kockázatainak viszontbiztosításával foglalkozik.
            
         
               —
            
            
               A felperes azt állítja, hogy mivel a zárt (viszont)biztosító társaságok olyan kockázatokat fedeznek, amelyekre a kereskedelmi biztosítótársaságok általában nem kínálnak biztosítást, és mivel tevékenységük csak a csoporton belüli kockázatbiztosításra terjed ki, nem a piacon fejtik ki tevékenységüket, ahol más piaci szereplőkkel állnának versenyben. Tehát nem vesznek részt gazdasági tevékenységben, és nem minősülnek vállalkozásnak. Következésképpen a liechtensteini adótörvény zárt (viszont)biztosító társaságok adózásáról szóló rendelkezései nem torzíthatták a versenyt és az EGT-n belüli kereskedelmet. A szóban forgó adórendelkezések nem szelektív jellegűek, ezért nem minősülnek állami támogatásnak.
            
         
               —
            
            
               A felperes szerint az EFTA Felügyeleti Hatóság:
               
                           —
                        
                        
                           helytelenül járt el, amikor a „jogellenes támogatásra” alkalmazandó eljárást választotta, és visszafizettetési határozatot fogadott el,
                        
                     
                           —
                        
                        
                           megszegte a jogos elvárások elvét, amikor a 2001. november 6-tól legalább 2009. március 31-ig tartó időszakra visszafizettetést rendelt el.